**PLUNGĖS RAJONO SAVIVALDYBĖS**

**ŽLIBINŲ KULTŪROS CENTRO PADALINIO**

**KANTAUČIŲ DAUGIAFUNKCIO CENTRO DARŽELIS**

PATVIRTINTA:

Žlibinų kultūros centro

L.e. direktorės

2019 m. Rugpjūčio 30 d.

Įsakymu Nr. V-19-1-2019

**MIŠRIOS GRUPĖS**

**UGDYMO PLANAS**

**2019-2020 m.**

SUDERINTA:

**Žlibinai**

2019 m.

1. **BENDROSIOS NUOSTATOS**
2. Ikimokyklinio ir priešmokyklinio ugdymo tvarkos aprašas (toliau-Tvarkos aprašas) nustato bendruosius ikimokyklinio ir priešmokyklinio ugdymo reikalavimu, priešmokyklinio ugdymo organizavimą ir finansavimą. Priešmokyklinį ugdymą vykdo mokyklos, kiti švietimo teikėjai (toliau – Mokykla) ir laisvieji mokytojai pagal vienerių metų priešmokyklinio ugdymo bendrąją programą (tolia – Programa).
3. Priešmokyklinis ugdymas organizuojamas pagal „Bendrąja priešmokyklinio ugdymo(si) programą“, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779. Priešmokyklinio ugdymo bendroji programa nustato priešmokyklinio ugdymo tikslą, uždavinius, įgyvendinimo prielaidas ir būdus, ugdytinus vaikų pasiekimus – kompetencijas, kompetencijų ugdymo gaires, kompetencijų turinio dėmenis ir vaikų pasiekimų ir pažangos vertinimo gaires. Taip pat remiantis Lietuvos Respublikos švietimo įstatymo Nr. I-1489 8, 9 ir 47 straipsnių pakeitimo įstatymu, priimtu 2017 m. gruodžio 19 d. Nr. XIII-926 ir Lietuvos Respublikos švietimo ir mokslo ministro 2018 m. vasario 5 d. Nr. V-100 įsakymu „Dėl švietimo ir mokslo ministro 2013 m. lapkričio 21 d. įsakymo Nr. V-1106 „Dėl priešmokyklinio ugdymo tvarkos aprašo patvirtinimo pakeitimo.
4. Mokinių, turinčių specialiųjų ugdymosi poreikių, ugdymas organizuojamas vadovaujantis Lietuvos Respublikos švietimo įstatymu (2011 m. kovo 17 d. Nr. XI-1281). Specialiosios pedagoginės pagalbos teikimo tvarkos aprašu (2011-07-08, Nr. V-1228), Specialiojo ugdymosi skyrimu tvarkos aprašu (2011-09-30 d. Nr. V-1775), Specialiojo ugdymo įstatymu (1998-12-15 d. Nr. VIII-969), Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašu (2017-08-30 d., Nr. V-657) ir kitais įstatymais, Vyriausybės nutarimais, švietimo ir mokslo ministro įsakymais, priešmokyklinio ugdymo pedagogo bei pagalbos mokiniui pareigybių aprašais.
5. Ugdymo turinio kūrimas grindžiamas bendruomenės (priešmokyklinio ugdymo pedagogų, ugdytinių tėvų) bendradarbiavimu ir demokratinėmis nuostatomis.

**II. BENDRIEJI REIKALAVIMAI**

5. Priešmokyklinė grupė per 2019-2020 mokslo metus dirbs 175 darbo dienas (t.y. 700 valandų).

1. Veiklos pradžia 2019 m. rugsėjo mėn. 2 d., mokslo metų pabaiga 2020 m. birželio mėn. 9 d.
2. Priešmokyklinis ugdymas teikiamas vaikui gali būti anksčiau tėvų ar globėjų sprendimu, bet ne anksčiau nei vaikui ( tais kalendoriniais metais) sueina 5 metai. Siekiant padėti tėvams priimti pagrįstus sprendimus dėl ankstyvesnio vaiko ugdymo pagal priešmokyklinio ugdymo programą, tėvai turi teisę kreiptis į pedagoginę psichologinę tarnybą dėl 5 metų vaiko brandumo ugdytis pagal priešmokyklinio ugdymo programą vertinimo. Tarnybos specialistams nustačius, kad vaikas nėra pakankamai pasirengęs ugdytis pagal priešmokyklinio ugdymo programą, galutinį, galutinį sprendimą dėl vaiko ugdymosi priešmokyklinėje grupėje priima tėvai (globėjai).
3. Priešmokyklinis ugdymas nėra teikiamas vaikui, kuriam tais kalendoriniais metais sueina 7 metai.
4. Priešmokyklinio ugdymo trukmė – vieneri metai.
5. Priešmokyklinis ugdymas teikiamas pagal Bendrąją priešmokyklinio ugdymo ir ugdymosi programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, priešmokyklinio ugdymo pedagogo sudarytą veiklos planą.
6. Programos įgyvendinimo laikotarpis:

Programos įgyvendinimo laikotarpiu organizuojamos vaikų atostogos pagal bendrojo lavinimo mokykloms nustatytą mokinių atostogų laiką.

**Priešmokyklinėje grupėje atostogos skiriamos:**

* Rudens – 2019 m. spalio 28 d. – 2019 m. spalio 31 d.;
* Žiemos (Kalėdų) – 2019 m. gruodžio 23 d. – 2020 m. sausio 3 d.;
* Žiemos – 2020 m. vasario 17 d. – 2020 m. vasario 21 d.;
* Pavasario (Velykų) – 2020 m. balandžio 10 d. – 2020 m. balandžio 17 d.;
* Vasaros – 2020 m. birželio 10 d. – 2020 m. rugpjūčio 31 d.

Jei vaikas nelankė daugiau kaip du trečdalius minimalios priešmokyklinio ugdymo programos įgyvendinimo trukmės, sutartis nutrūksta ir vaikas laikomas nedalyvavusiu programoje.

**III. 2019-2020 MOKSLO METŲ SITUACIJOS ANALIZĖ**

|  |  |  |
| --- | --- | --- |
|  |  |  |

Šiais metais grupę lanko 14 vaikų: 7 berniukai ir 7 mergaitės. Aštuoni grupės vaikai prieš tai lankė ikimokyklinę įstaigą.

Naujai pradėję lankyti grupę vaikai nedrąsūs, pasigenda tėvelių. Vaikai, kurie lankė ikimokyklinę įstaigą yra smalsesni, drąsesni, judresni. Siekiama pagerinti naujai pradėjusių vaikų emocinę savijautą, palengvinti adaptaciją.

Grupėje dirba dvi vyr. ikimokyklinio ugdymo mokytojos, tai Rima Selenienė ir Vitalija Bakutienė. Joms padeda auklėtojos padėjėja Irena Jankauskienė.

**IV. PRIEŠMOKYKLINIO UGDYMO TIKSLAS IR UŽDAVINIAI**

1. **Tikslas:** Atsižvelgiant į pažangiausias mokslo ir visuomenės raidos tendencijas, kurti sąlygas padedančias vaikui tenkinti prigimtinius, kultūros, taip pat ir etninius, socialinius, pažintinius poreikius. Garantuoti emocinį, psichologinį ir fizinį vaikų saugumą.
2. **Uždaviniai:** 
   1. Ugdyti vaiko asmens higienos, sveikos mitybos, saugaus elgesio gamtoje ir ikimokyklinės įstaigos aplinkoje, saugaus eismo įgūdžius;
   2. Tenkinti aktyvumo ir judėjimo poreikį, palaikyti vaiko žaidimą, sudarant sąlygas jo plėtotei;
   3. Padėti adaptuotis naujoje ugdymosi aplinkoje, palaikyti, padrąsinti, paskatinti;
   4. Skatinti vaiko iniciatyvą, savarankiškumą, saviraišką, mokėjimą apginti savo nuomonę, padėti suvokti kūrybines galias;
   5. Ugdyti neišplėtotą vaiko kalbą kaip saviraiškos, bendravimo, pažinimo priemonę. Skatinti komunikacinius, informacinius ir socialinius gebėjimus;
   6. Sudaryti palankias sąlygas ugdytinių, turinčių specialiųjų poreikių, ugdymui;
   7. Padėti vaikams išsaugoti ir gilinti ryšį su gimtuoju kraštu, puoselėjant savo regiono tradicijas, papročius, sudarant sąlygas ugdyti tautinės savimonės pradmenis;
   8. Užtikrinti gyvybingą, artimą ir aktyvų bendravimą tarp visų įstaigos bendruomenės narių ir bendraamžių, plėtojant emocinę, socialinę, kultūrinę patirtį.
   9. Kurti palankias mokymo(si) ir ugdymosi sąlygas ir organizuoti ugdymo procesą siekiant ugdyti mokymuisi visą gyvenimą būtinų bendrųjų ir dalykinių kompetencijų visumą.

**V. PRIEŠMOKYKLINĖS GRUPĖS ORGANIZAVIMAS**

1. Įstaiga:
   1. Informuoja tėvus (globėjus) apie steigėjo patvirtintą(us) priešmokyklinio ugdymo modelį(ius) Mokykloje.
2. Vaiko priėmimas į priešmokyklinę ugdymo grupę organizuojamas remiantis Plungės rajono savivaldybės tarybos 2018 m. gruodžio 20 d. sprendimu Nr. T1-266 „Centralizuoto vaikų priėmimo į Plungės rajono savivaldybės švietimo įstaigas, įgyvendinančias ikimokyklinio ir priešmokyklinio ugdymo programas tvarkos aprašu“.
   1. Tėvai (globėjai) prašymas priimti vaikus pildo elektroniniu būdu sistemoje arba kreiptis į gyvenamosios vietos seniūniją dėl jos užpildo;
   2. Vaiko priėmimas į grupę įforminimas direktoriaus įsakymu ir dvišale ugdymo sutartimi. Ugdymo sutartis registruojama Dokumentų valdymo sistemoje;
   3. Priešmokyklinio amžiaus vaikams, kurie jau lanko įstaigą, vykdančią ikimokyklinę ir priešmokyklinę programas pateikiamas tik rašytinis prašymas įstaigos direktorei;
   4. Jei vaikas mėnesį dėl nepateisinamų priežasčių nelanko grupės, jis išbraukiamas iš grupės sąrašų, jo vietą neišsaugoma.
3. Priešmokyklinės ugdymo grupės grupės veiklos planas:
   1. Komunikacinė veikla (gimtoji kalba – kalba, kurią vaikas mokysis, bendravimas).
   2. Meninė veikla (dailė, muzika, šokis, teatras).
   3. Pažintinė veikla (socialinė, kultūrinė, gamtinė aplinka, vaizdiniai).
   4. Kūno kultūra ir vaizdiniai.
   5. Darbo veikla (žaidimai ir darbo pradmenys).
4. Priešmokyklinio ugdymo proceso organizavimas:
   1. Grupės ugdomoji veikla yra vientisas procesas. Jis neskaidomas į atskiras sritis ir vyksta integruotai.
   2. Vyr. ikimokyklinio ugdymo mokytojos planuodamos grupės ugdomąją veiklą parengia ugdomosios veiklos planą, individualizuoja ugdymo tikslus ir turinį atsižvelgdama(i) į bendrą grupės specifiką ir individualius vaikų poreikius. Planą tvirtina Žlibinų kultūros centro direktorė.
   3. Užtikrinamos lygios galimybės ugdytis vaikams, turintiems specialiųjų ugdymosi poreikių. Darželio direktorės patvirtintas „ Vaiko gerovės komisijos sudarymo ir jos darbo organizavimo tvarkos aprašas“, kuriuo remiantis Vaiko gerovės komisija organizuoja ir koordinuoja prevencinį darbą, švietimo pagalbos teikimą, saugios ir palankios vaiko ugdymui aplinkos kūrimą, švietimo programų pritaikymą vaikams, turintiems specialiųjų ugdymosi poreikių, atlieka vaiko specialiųjų ugdymosi poreikių ( išskyrus poreikius, atsirandančius dėl išskirtinių gabumų) pirminį įvertinimą ir atlieka kitas su vaiko gerove susijusias funkcijas.
   4. Siekiant priešmokyklinio ugdymo tikslo, tinkamai kuriama grupės ugdymo ir ugdymosi aplinka.
5. Vaikų pažangos ir pasiekimų vertinimas:
   1. Vaikų pažangą ir pasiekimus vertina ugdymosi pedagogas;
   2. Vaikų pažanga programos įgyvendinimo laikotarpiu yra vertinama nuolat, laisvai pasirenkant vertinimo būdus ir metodus;
   3. Pasiekimai fiksuojami tam skirtame Vaiko pasiekimų apraše;
   4. Mokytojas per 4 savaites nuo ugdymosi programos įgyvendinimo pradžios atlieka grupės vaikų pirminį pasiekimų įvertinimą (aprašomi ugdomajai veiklai svarbūs duomenys apie vaikus ir jų šeimas, kokie vaikų gebėjimai susiformavę prasčiau, kiek yra vaikų turinčių sveikatos problemų, specialiųjų ugdymosi poreikių, gabių vaikų, kokie tėvų (globėjų) lūkesčiai, kokios pagalbos jie tikisi), ugdymo prioritetai (remiantis grupės aprašymu, numatoma kuriems vaikų gebėjimams ugdytis bus skiriama daugiausiai dėmesio)
   5. Vaikų pasiekimai ir pažanga su tėvais (globėjais) aptariama individualiai, esant poreikiui, bet ne rečiau kaip 2 kartus per metus. Apie vaiko ugdymosi sėkmingumą tėvai informuojami ir tėvų susirinkimų metu, kurie kviečiami du kartus per mokslo metus. Tikslingai panaudojama turima informacija su kitais ugdymo procese dalyviais – administracija, meninio ugdymo mokytoja, logopedas ir kitais su priešmokyklinio amžiaus vaikais dirbančiais specialistais;
   6. Įgyvendinus programą, priešmokyklinio ugdymo mokytojas atlieka galutinį vaikų pasiekimų įvertinimą ir parengia laisvos formos išvadą – rekomendacijas pradinių klasių mokytojui.

**VI. UGDYTINOS VAIKŲ KOMPETENCIJOS:**

1. Socialinė kompetencija.

Ugdymo sritis: santykis su savimi, santykiai su bendraamžiais, santykiai su suaugusiaisiais, santykiai su aplinka.

1. Sveikatos kompetencija.

Ugdymo sritis: sveikatos ir sveikos gyvensenos samprata, psichikos sveikata, socialinė sveikata, fizinė sveikata, sveika mityba, veikla ir poilsis, asmens ir aplinkos švara.

1. Pažinimo kompetencija.

Ugdymo sritis: domėjimasis, smalsumas, tyrinėjimas, informacijos rinkimas ir apdorojimas, reflekcija, interpretacija, kūrybiškas taikymas.

1. Komunikavimo kompetencija.

Ugdymo sritis: kalbos suvokimas ir kalbėjimas, skaitymo ir rašymo pradmenys.

1. Meninė kompetencija.

Ugdymo sritis: dailė ir kitos vaizduojamojo meno rūšys, muzika, šokis, vaidyba.

|  |  |  |  |
| --- | --- | --- | --- |
| |  | | --- | | **VII. KASDIENINĖ VAIKŲ VEIKLA GRUPĖJE:**   1. Ugdomoji veikla organizuojama visuminio ugdymo metodu. Veikla planuojama kryptingai ir tikslingai, vaikų poreikius bei interesus ir programoje numatytus tikslus derinant su įstaigos veiklos prioritetais. Vadovaujamasi Bendrąja priešmokyklinio ugdymo programa.    1. Ugdymo procesas ir aplinka modeliuojama taip, kad būtų tinkamas žaidimo ir tikslingo ugdymo(si) santykis, pirmenybę teikiant žaidimui. Nuolat ieškoma būdų ir metodų ugdomajai veiklai įvairinti, pačius vaikus aktyviau įtraukti į ugdymo(si) procesą:    2. Kiekvieną dieną priešmokyklinėje grupėje bus organizuojama rytinė mankšta, kalbos pratybos, pažintinė veikla, savitvarka ir darbo pradmenys. Daug dėmesio skiriama gamtos stebėjimams, grožinės literatūros kūrinių skaitymui, dailei, doriniam ugdymui, žaidybinei, vaidmeninei ir kitai veiklai.    3. Vaikai su priešmokyklinio ugdymo pedagogų pagalba, ieškos jiems rūpimos informacijos įvairiose knygose, plakatuose. Bus organizuojamos ekskursijos.    4. Priešmokyklinėje grupėje vaikai įgis socialinių įgūdžių, išmoks bendrauti su bendraamžiais. Ypač svarbu vaikams kurie iki tol bendravo tik su savo artimaisiais, suaugusiais. Du kartus per savaitę salėje vyks muzikos ir kūno kultūros užsiėmimai.   **VIII. PLANUOJAMA UGDOMOJI VEIKLA** | | | |
| **Kūrybiniai projektai, orientacinės temos, šventės, pramogos, išvykos, ekskursijos, sąveika su šeima, mokykla ir kitais socialiniais partneriais bei kita vaikų grupei aktuali veikla** | **MĖNUO** |
| ***OPA PA grupėje***  Mokės mandagiai pasisveikinti, atsisveikinti, remdamasis duotu pavyzdžiu gebės 2-3 sakiniais papasakoti apie save. Padedami pedagogo, gebės susitarti dėl 2-3 grupės taisyklių, stengsis jų laikytis. Gebės atlikti užduotis ,,Priešmokyklinuko“ knygoje (toliau-PK) ir ,,Užduočių blankote“ (toliau-UB). Atpažinti raidę I savo aplinkoje. Pažintis su naujai atvykusiais į grupę vaikais. Pokalbiai apie tai, kas padeda susidraugauti. Grupės taisyklių sudarymas. Pasidalijimas žaislais, kvietimas žaisti, bendri žaidimai, mandagumo žodeliai.  ***Rudens dirbtuvė***  Gebės palyginti, žodžiais įvardinti šiltų ir šaltų spalvų paveikslus, nuotaiką, pasirinkti reikiamas priemones savo kuriamiems darbeliams. Eksperimentai su spalvomis naudojant įvairias medžiagas, būdus, metodus. Gebės įvardinti PK pateiktas spalvas, remdamasis atliktais bandymais mokės sumaišyti oranžinę, violetinę ir žalią spalvas. Dirbdamas su tikrais daiktais, juos skaičiuodamas, gebės palyginti ir įvardinti, kurioje krūvelėje daiktų daugiau (kiek), kurioje mažiau (kiek).  ***Gandro lizde***  Remdamasis auklėtojo pateikta vaizdine medžiaga, skirs 3-4 išskrendančius žiemoti paukščius, žinos, kodėl dauguma paukščių nežiemoja Lietuvoje. Atlikdamas praktines užduotis, suvoks daiktų erdvinę padėtį ir svorį (aukštai – žemai) ir svorį (sunkus – lengvas), gebės palyginti daiktų svorį ( lengvesnis – sunkesnis). Remdamasis asmenine patirtimi, gebės įvardinti kito žmogaus jausmus (baimę), mokysis parodyti užuojautą, paguosti. Gebėjimas išklausyti pasakojamą sakmę, aktyviai dalyvaus ją aptariant.  ***Po kopūsto lapu***  Gebės apibūdinti stebimus sraigę ir slieką, palyginti juos, įvardinti 1-2 faktus apie jų gyvenimo būdą. Remdamasis asmenine patirtimi, gebės įvardinti, kurie Priešmokyklinuko knygoje pavaizduoti maisto produktai stiprina sveikatą ir, kurie sveikatai kenkia. Stengsis kuo tiksliau suimituoti sraigės ir slieko judėjimą; mokės susiriesti, šliaužti tiek tiesia linija, tiek aplenkdamas kliūtis. Aktyviai dalyvaus kuriant vaidinimą apie daržoves, gebės atkurti veikėjų žodžius, stengsis juos pasakyti tinkama intonacija. | **Rugsėjis** |
| Rugsėjo 1-osios šventė „Į darželį aš skubu, linksma žaisti mums kartu“  Pasiekimų vertinimas |  |
| ***Per balas***  Pedagogo padedamas atliks keletą bandymų ir supras, kaip ir kur susidaro balos. Gebės paprastai (2-3 sakiniais) paaiškinti bandymų eigą. Klausydamasis muzikos, gebės pajausti jos grožį, stengsis pamėgdžioti gamtos, supančios aplinkos garsus. Tardamasis su bendraamžiais, atlikęs numatytas savaitės užduotis, supras ir gebės paaiškinti, kokius drabužius ir avalynę dera pasirinkti, kai lietingas oras.  ***Miško takeliu***  Atlikęs pedagogo skirtas užduotis, Gebės iš lapų, vaisių atpažinti keletą medžių. Atpažins ežį, voverę, lapę ir gebės apie juos pasakyti 2-3 faktus. Atlikęs praktines Priešmokyklinuko knygos ir UB užduotis, gebės nustatyti daiktų erdvinę padėtį (kairėje – dešinėje). Atlikdamas dailės užduotis stengsis taupiai naudoti duotas priemones ir medžiagas, užbaigs pradėtus darbus ir sutvarkys savo darbo vietą. Miško žvėrelių elgsenos, išvaizdos aptarimas. | **Spalis** |
| ***Senelio kieme***  Naudojantis tikrais daiktais, piešinėliais, gebės suskaičiuoti iki 6, pasakyti kiek daiktų iki 6 trūksta. Atlikęs pedagogo skirtas užduotis, remdamasis asmenine patirtimi gebės 1-3 sakiniais įvardyti, kaip prižiūrėti savo daiktus, kad jie būtų tvarkingi. Padedamas pedagogo, rimuos. Gebės pasirinkti, kurią pasakėlę iš 2-3 pedagogo skaitytų norėtų suvaidinti, vaidins improvizuodamas.  ***Tarp žvakelių ir žvaigždelių***  Bandydamas susipažins su molio ir vaško savybėmis, gebės jomis pasinaudoti kurdamas darbelius. Naudos skirtingas meninės raiškos priemones (vašką, molį, popirių, lipalą). Savarankiškai pasiruoš darbui ir, atlikęs užduotį, susitvarkys veiklos vietą. Žinos, kaip tinkamai elgtis įvairiose situacijose ir vietose(kapinėse). Pastebės ir įvardys raidžių A, V, Y, Z, Ž panašumus ir skirtumus, atpažins jas žodžiuose. | **Spalis** |
| ***Paroda iš rudens gėrybių.***  ***Regėjimo dienos minėjimas.***  ***Tėvų susirinkimas.*** |  |
| ***Prie stalo***  Gebės skirti mandagų, pagarbų, tinkamą elgesį prie stalo nuo netinkamo. Pateiks 1-2 gero elgesio pavyzdžius. Atlikdamas tyrimus, gebės palyginti rezultatus. Pedagogo padedamas suformuluos atlikto tyrimo išvadą. Gebės išklausyti pedagogo sekamą pasaką, naudotis vaiko knygoje esančiomis iliustracijomis, stengsis įsiminti pasakos seką, ją pasekti. Šokdamas ratelį, gebės koordinuoti judesius grupelėje(po 4), prisiderinti prie kitų vaikų judesių.  ***Svečiuose pas mašinas***  Žinos, kaip saugiai elgtis gatvėje. Gebės pasakyti ir parodyti, kaip pereiti gatvę. Gebės 2-3 sakiniais išsakyti nuomonę apie tai, kada reikia skambinti pagalbos telefonais. Gebės parinkti piešinėliui tinkamą atimties veiksmą. Atlikdamas estafečių užduotis, laikysis taisyklių, gebės bėgti, kai keičiama kryptis ir greitis. Pokalbiai, diskusijos apie saugų elgesį gatvėje, kelyje. Gebėjimas pasirinkti  ***Statybose***  Remdamasis asmenine patirtimi, gebės nusakyti elementarią (3-4 elementų) darbų, veiksmų seką. Gebės atpažinti ir išskirti kvadratą iš kitų pateiktų geometrinių figūrų. Gebės atpažinti auklėtojo vardijamuose žodžiuose garsą n, kai jis yra pirmas ir žodžio vidutyje. Atlikdamas praktines užduotis supras sąvokas ,,už“, ,,prieš“, gebėjimas nusakyti daiktų padėtį erdvėje.  ***Į pasaką***  Gebės išklausyti pedagogo sekamas pasakas, jas pasekti remdamasis piešiniais, į įvykių seką įterpti 1-2 naujus veikėjus. Gebės įvertinti pasakų veikėjų elgesį, pasakyti, kaip(gerai ar blogai) kuris veikėjas elgiasi, elementariai 1-2 sakiniais pagrįsti savo nuomonę. Remdamasis išklausytomis pasakomis ir padedamas pedagogo, gebės pasakyti, kaip bendrauti su nepažįstamais žmonėmis, žinos situacijas, kurios kelią grėsmę saugumui.  ***Akcija „Uždekim atminties žvakelę“*** | **Lapkritis** |
| ***Per sniegą***  Remdamasis asmenine patirtimi, gebėjimas nurodyti, kuo panašūs ir kuo skiriasi duoti daiktai, palyginti juos pagal dydį. Stebėjimas vandens būsenos, keičiantis temperatūrai, gebėjimas įvardinti tinkamais žodžiais. Čiuoždamas, bėgiodamas lauke stengtis būti atsargus, laikytis susitarimų, taisyklių.  ***Prie puodelio arbatos***  Sužino, kaip elgtis prie stalo. Atpažįsta kaip kurias vaistažoles, sužino jų pavadinimus, ką kuri vaistažolė gydo. Mokosi pagaminti muzikos instrumentą, mėgina improvizuoti naudodamas tikrus ir pasigamintus muzikos instrumentus. | **Gruodis** |
| ***Prie eglutės. Kalėdinė vakaronė*** (dalyvauja vaikai ir jų šeimos nariai).  Pasiklausę CD įrašo, pedagogo pasakojimų gebėjimas įvardinti keletą Kalėdų papročių, papasakoti, kaip švenčia Kalėdas savo namuose. Gebėjimas pasirinkti reikiamas priemones ir daryti žaisliukus eglutei papuošti. Mokosi dainuoti kalėdines daineles, deklamuoti eilėraštukus. Sužino, kaip tinkamai elgtis visiems kartu ruošiantis kalėdiniam vaidmeniui ir jį vaidinant. | **Gruodis** |
| Akcija „Būsiu paukštelių, žvėrelių draugu“  Šventė „Laukiu Kalėdų“ | **Gruodis** |
| ***Ant kilimo***  Sužino, kap atrodo knyga, sukuria bendrą ar savą knygą su iliustracijomis, remdamasis pateikta PK iliustracija. Žinos, kaip kaip elgtis su knygomis, gebės tai įvardyti 2-3 sakiniais, papasakoti apie mėgstamą knygą, veikėją, nuotykį. Aptariama, koks kompiuterio poveikis žmogaus organizmui, naudodamasis kompiuteriu, stenksis laikytis higienos reikalavimų (trukmė, atstumas).  ***Prekybos centre***  Atlikęs užduotis gebės, gebės palyginti daiktus, jų savybes; grupuoti juos pagal 2nurodytus požymius (spalvą ir formą). Gebės nustatyti daiktų erdvinę padėtį pagal judėjimo kryptį ( aukštyn ir žemyn). Bandys skaityti, iš žinomų raidžių sudės atvirą skiemenį, skiemenis jungs į dviskiemenį žodį.  ***Ant stogo***  Pasakų klausymas (K. Kubilinsko „Ledinukas“; „Jaučio trobelė“), atpasakojimas, inscenizacijų kūrimas, pasakų veikėjų vaizdavimas. Pasakos inscenizacijų fiksavimas fotoaparatu.  Žaidimai lauke, važinėjimas rogutėmis, čiuožinėjimas nuo kalno, sniego senio lipdymas miške.  ***Muziejuje***  Apsilankymas muziejuje. Žaidimai, oriantavimasis aplinkoje ir patalpose.Naudodamasis PK plakatu, atlikę UB užduotis, gebės trumpai apibūdinti 2-3 jūrinius arba prie jūros gyvenančius gyvūnus. Remdamasis asmeninepatirtimi, gebės pasakyti duoto skaitmens kaimynus iki 10-ties. Atlikdamas su lankais užduotis, lavins judesių koordinaciją, vikrumą ir lankstumą. | **Sausis** |
| ***Šventinė popietė “ Atsisveikinam su eglute”***  ***Sausio 13-osios minėjimas*** | **Sausis** |
| ***Blynų šventė***  Remdamasis asmenine patirtimi gebės įvardinti 2-3 Užgavėnių papročius, esant galimybei aktyviai dalyvaus pačioje šventėje. Susipažins su tradiciniais Užgavėnių valgiais, mitybos tradicijomis seniau ir dabar. Diskutuos apie sveiką mitybą. Išmoks šokti 1-2 tradicinius Užgavėnių ratelius. Orientuosis erdvėje; stengsis nesusidurti su kitais, atlikdamas judesius savo ritmu. Pagal PK pateiktą paveikslėlių seriją gebės nuosekliai papasakoti pavaizduotą įvykį ir sugalvoti jam tinkančią pabaigą. Iš buitinių atliekų gebės pasigaminti šventei kaukę.  ***Per Lietuvą***  Atlikdamas užduotis, visiems kartu kuriant projektą ,,Per Lietuvą“ gebės laikytis priimtų taisyklių, susitarti su kitais. Susipažins su svarbiais kultūriniais Lietuvos objektais, gebės 1-2 sakiniais apie juos papasakoti. Žinos, kaip atrodo Lietuvos valstybės simboliai (herbas ir vėliava), išskirs juos iš kitų panašių simbolių. Remdamasis pedagogo pateikta informacija ir PK medžiaga, gebės pasakyti, kuo Lietuvai nusipelnė lakūnai Darius ir Girėnas. Klausydamasis muzikos kūrinių įrašų, gebės atpažinti 1-3 liaudies instrumentų tembrus.  ***Mugėje***  Esant galimybei dalyvauti, dalyvaus 1-2 edukacinėse programose (lipdymo, juostų audimo, pynimo, duonos kepimo), praktiškai susipažins su tradiciniais lietuvių amatais. Po edukacinės išvykos ar renginio gebės pristatyti savo įspūdžius pasirinkta forma 9 pasakojimu, piešiniu, nuotraukomis). Atlikdamas pedagogo skirtas užduotis ir žaisdamas imitacinius žaidimus, susipažins su kainomis, gebės jas palyginti, suvoks daiktų vertę. Gebės išskirti lietuvių tautodailės kūrinius iš kitų tautų tautodailės pavyzdžių. | **Vasaris** |
| ***Šventinė popietė“ Mano gimtinė – Lietuva“*** | **Vasaris** |
| ***Sėklų karalystėje***  Atlikdamas pedagogo užduotis grupelėse, gebės išklausyti kitą nuomonę, derinti veiksmus, kartu siekti numatyto tikslo. Atlikęs pedagogo pasiūlytus tyrimus, gebės padaryti išvadas, kokių sąlygų reik, kad sėkla sudygtų ir augalas užaugtų. Lygindamas gebės sugrupuoti įvairias sėklas pagal nurodytus 2 požymius. Klausydamasis ir pats tardamas atskirus žodžius, gebės išskirti tuos, kurie prasideda garsu c.  ***Varnėno inkile***  Aptarus plakate ir PK pavaizduotą konfliktinę situaciją, gebės pasiūlyti bent 1 tinkamą konflikto (ginčo) sprendimo būdą. Atlikę PK ir UB užduotis, gebės įvardyti 2-3 pavasario požymius. Remdamasis asmenine patirtimi, pavaizduos pasirinktą pavasario požymį derindamas techniką (vaškines kreideles ir akvarelę).  Pavasarį grįžtančių paukščių (vieversio, kielės, pempės, gandro) stebėjimo darželio teritorijoje, peržiūrint filmuotą medžiagą, enciklopedijas, albumus, paveikslėlius, aptarimas. Paukščio vaizdavimas raiškos priemonėmis (kūno judesiais, balsų pamėgdžiojimais) ir dailės priemonėmis (piešimas, koliažas, aplikavimas).  ***Tarp žiedų***  Atlikdamas vaidybines užduotis, įvardys, kas svarbu draugiškiems santykiams palaikyti, mokysis gerbti kito nuomonę. Dirbdamas grupelėse, gebės laikytis taisyklių, pasidalyti duotomis priemonėmis. Susipažinęs su bitėmis, stengsis tiksliai žaisti imitacinius žaidimus, galės pamėgdžioti bičių dūzgesį; parinkti tinkamą garsą konkrečiai situacijai. Atlikdamas PK, UB ir OPA PA užduotis, pakartos žinomas geometrines formas, susipažins su šešiakampiu.  ***Pas Velykų bobutę***  Remdamasis asmenine patirtimi ir komplekto medžiaga, gebės įvardyti 2-3 Velykų papročius. Pagal pedagogo demonstruotus tradicinius margučių raštų pavyzdžius gebės numarginti 2 popierinius ar tikrus margučius. Atlikdamas PK esančias ir pedagogo skirtas užduotis, gebės orientuotis erdvėje, skirs sąvokas – už, ant, prieš, kairė- dešinė. Atlikdamas pedagogo užduotis, stengsis bėgti, keisdamas kryptį ir greitį. | **Kovas** |
| Šventinė popietė „Kovo 11– osios minėjimas  „Žeima žeima biek iš keima“ | **Kovas** |
| ***Į pagalbą gamtai***  Stebėdamas ir imituodamas suaugusiojo elgesį, rūpinsis aplinkos tvarka ir švara; suvoks, kodėl reikia tausoti gamtą; mokės tai paaiškinti 1-2 sakiniais. Susipažins su atliekų rūšiavimo tvarka; stengsis atliekas rūšiuoti tinkamai. Ugdysis vaizduotę ir kūrybiškumą ir iš antrinių žaliavų gebės sukurti pasirinktą erdvinį darbelį. Remdamasis PK pateikta skaičių eile, įtvirtins skaičių sekos sąvokas; gebės nurodyti skaičių kaimynus.  ***Per mokslo kalnus***  Noriai stebės, tyrinės ir eksperimentuos su įvairiomis medžiagomis (oru, vandeniu), pasitelkdamas pojūčius mokės daryti išvadas. Atlikdamas UB, OPA PA ir PK pateiktas užduotis, suvoks, kad aplinką galima pažinti įvairiais būdais; pasitelkus juslę, suvokimą, mąstymą, vaizduotę. Remdamasis OPA PA pavyzdžiais stengsis savarankiškai suformuluoti bandymų ir eksperimentų išvadas. Gebės atpažinti pedagogo vardijamuose žodžiuose garsą s; išvardys visus garsus nesudėtinguose žodžiuose. Atlikdamas klausymo užduotis gebės atpažinti kasdieninės aplinkos, buities garsus; stengsis šiuos garsus apibūdinti žodžiais.  ***Dovanų dirbtuvėje***  Remdamasis asmenine patirtimi, gebės paaiškinti šeimos sąvoką, įvardys 2-3 šeimos taisykles, įpročius; supras, koks jo vaidmuo šeimoje. Atlikdamas PK užduotis, supras, kas yra žodis, sakinys, tekstas, gebės nurodyti teksto pradžią ir pabaigą. Menines užduotis stenkis atlikti laikydamasis žodžių instrukcijų, taupiai naudos reikalingas medžiagas; užbaigs darbelius; savarankiškai susitvarkys darbo vietą. Noriai dalyvaus visiems kartu kuriant spektaklį, stengsis tiksliai atkartoti veikėjų žodžius, išmoktus kūno judesius, mimiką. | **Balandis** |
| ***Šventinė popietė „Zuikio margučiai“*** | **Balandis** |
| ***Žaidimų aikštelėje***  Žaisdamas įvairių tipų žaidimus, stengsis laikytis taisyklių, atsižvelgs į kitų vaikų poreikius. Žaisdamas komandinius judriuosius žaidimus, dalyvaudamas estafetėse, stengsis tiksliai mesti ir paleisti kamuolį, kurti naujus judesius, imituoti draugų rodomus. Žaisdamas stalo žaidimus, gebės skaičiuoti taškus. Šokdamas ratelius gebės koordinuoti judesius, judėti darniai ir sutartinai su draugais.  ***Draugų būryje***  Stebėdamas gyvenimą šeimoje, grupėje, per TV, pateiks 1-2 tinkamo ir netinkamo elgesio pavyzdžius, gebės juos 2-3 sakiniais pakomentuoti apie geriausią draugą; paaiškins, kaip galima susidraugauti ir palaikyti draugystę. Atlikdamas PK ir UB užduotis, gebės nurodyti duotų gelio ženklų geometrinę formą. Remdamasis asmenine patirtimi, gebės suvaidinti 1-2 konfliktines situacijas ir pasiūlyti tinkamą jų sprendimo būdą.  ***Per vasarą į mokyklą***  Atlikdamas PK, UB ir OPA PA užduotis, gebės atpažinti metų laiką, 2-3 sakiniais nusakyti būdingus kiekvieno metų laiko požymius. Remdamasis asmenine patirtimi, gebės nuosekliai 3-4 sakiniais papasakoti, ką veikė ryte, per pietus, po pietų, vakare. Lygindamas raides PK, UB, OPA PA pateiktose užduotyse, gebės nurodyti, kurios raidės yra didžiosios, kurios mažosios, skirs rašytines ir spausdintas. | **Gegužė** |
| ***Šventinė popietė „Sveikinu mamytę“*** | **Gegužė** |
| ***Atsisveikinimas su darželiu***  ***Pasiekimų vertinimas*** | **Birželis** |

Planas parengtas pagal bendrąją priešmokyklinio ir ikimokyklinio ugdymo ir ugdymosi programą, priešmokyklinio ir ikimokyklinio ugdymo turinio įgyvendinimo metodines rekomendacijas, Jolantos Skridulienės, Vilijos Vyšniauskaitės knygą „Priešmokyklinio ugdymo programa“, (priemonių komplektas ,,OPA PA“).

**IX. 2018-2019 METŲ UGDYMOSI PLANO ĮGYVENDINIMO ATASKAITA**

2018 m. rugsėjo 1 d. Žlibinų kultūros centro padalinio Kantaučių daugiafunkcio centro darželio mišrią grupę lankė 19 vaikų:

8 vaikai buvo priešmokyklinėje grupėje ( 4 berniukai ir 4 mergaitės) ir 11 vaikų ikimokyklinio amžiaus. 2018 m. 1 vaikas išbrauktas iš įstaigos sąrašų, nes persikraustė gyventi į Plungę ir 1 vaikas (turintis elgesio sutrikimų ir problemų) buvo perkeltas į Plungės lopšelį darželį „Pasaka“ kitų vaikučių tėvelių prašymu.

3 vaikai buvo iš daugiavaikių šeimų. Nemokamą maitinimą ir paramą mokinio reikmėms įsigyti rugsėjo 1 d. gavo 3 vaikai.

Ugdytiniams buvo teikiamas kokybiškas priešmokyklinis ugdymas, atsižvelgiant į kiekvieno vaiko patirtį, galias, ugdymosi poreikius. Aktyviai bendradarbiaujama su tėvais, suteikiant jiems reikiamą informaciją, įtraukiant juos į įstaigos veiklą. Priešmokyklinę grupę baigė 8 vaikai. Metų pabaigoje ugdytinių pažanga buvo vertinama pagal priešmokyklinio ugdymo programos „O pa pa‘ sudarytą klausimyną. Pagal šį klausimyną vertinamos ugdytinių kompetencijos procentais. didžiausia pažanga padaryta tobulinant komunikavimo kompetenciją, mažiausia – sveikatos kompetencijoje. Ugdytinių gebėjimų ir pasiekimų vertinimo rezultatai parodė, kad ugdytiniai padarė pažangą ir yra pasiruošę lankyti mokyklos pirmąją klasę.

|  |  |  |
| --- | --- | --- |
|  |  |  |